
2026/0239 (NLE)
Propunere de
DECIZIE DE PUNERE ÎN APLICARE A CONSILIULUI
de modificare a Deciziei de punere în aplicare din 13 iulie 2021 de aprobare a evaluării planului de redresare și reziliență al Spaniei
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență[footnoteRef:2], în special articolul 20 alineatul (1), [2: 	JO L 57, 18.2.2021, p. 17, ELI: https://eur-lex.europa.eu/eli/reg/2021/241/oj.] 

având în vedere propunerea Comisiei Europene,
întrucât:
(1)	În urma transmiterii de către Spania, la 3 aprilie 2021, a planului național de redresare și reziliență („PRR”), Comisia a propus Consiliului ca planul să primească o evaluare pozitivă. La 13 iulie 2021, Consiliul a aprobat evaluarea pozitivă printr-o decizie de punere în aplicare[footnoteRef:3] („Decizia de punere în aplicare a Consiliului din 13 iulie 2021”). Decizia de punere în aplicare a Consiliului din 13 iulie 2021 a fost modificată prin Deciziile de punere în aplicare ale Consiliului din 17 octombrie 2023[footnoteRef:4], 14 mai 2024[footnoteRef:5], 21 ianuarie 2025[footnoteRef:6], 13 mai 2025[footnoteRef:7], 12 iunie 2025[footnoteRef:8], 10 octombrie 2025[footnoteRef:9], 20 ianuarie 2026[footnoteRef:10] și 12 iunie 2026[footnoteRef:11]. [3: 	ST 10150/21 INIT; ST 10150/21 ADD 1 REV 2.]  [4: 	ST 13695/23 INIT; ST 13695/23 REV 1 (en); ST 13695/23 ADD 1 REV 1.]  [5: 	ST 9303/24 INIT; ST 9303/24 ADD 1.]  [6: 	ST 17099/24 INIT; ST 17099/24 ADD 1.]  [7: 	ST 8053/25 INIT; ST 8053/25 ADD 1.]  [8: 	ST 9583/25 INIT; ST 9583/25 ADD 1; ST 9583/25 ADD 1 COR 1; ST 10408/25.]  [9: 	ST 13075/25 INIT; ST 13075/25 ADD 1.]  [10: 	ST 17031/25 INIT; ST 17031/25 ADD1; ST 17031/25 ADD 1 COR1 (es).]  [11: 	ST 9518/26 INIT; ST 9518/26 ADD1.] 

[bookmark: _Hlk130805569](2)	La 11 iulie 2026, Spania a adresat Comisiei o cerere motivată de a prezenta o propunere de modificare a Deciziei de punere în aplicare a Consiliului din 13 iulie 2021 în conformitate cu articolul 21 alineatul (1) din Regulamentul (UE) 2021/241, pe motiv că planul de redresare și reziliență nu mai poate fi realizat parțial din cauza unor circumstanțe obiective. În lumina acestor considerente, Spania a prezentat un plan de redresare și reziliență modificat.
Modificări aduse în temeiul articolului 21 din Regulamentul (UE) 2021/241 
(3)	Modificările care au fost aduse planului de redresare și reziliență prezentat de Spania din cauza unor circumstanțe obiective privesc 96 de măsuri.
[bookmark: _Hlk158894031](4)	Spania a explicat că o măsură nu mai este, în parte, realizabilă din cauza inflației. Este vorba despre măsura C2.I2 (Programul de sprijinire a construirii de locuințe sociale de închiriat în clădiri eficiente din punct de vedere energetic). Din acest motiv, Spania a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(5)	Spania a explicat că 11 măsuri au fost modificate din cauza lipsei cererii. Este vorba despre măsurile C2.I7 (Mecanismul de împrumut al ICO pentru promovarea locuințelor sociale), C12.I7 [Schema de sprijin pentru proiectele strategice din lanțul valoric al automobilelor electrice (împrumuturi)], C13.I3 (Digitalizare și inovare și schema de subvenții pentru digitalizarea întreprinderilor), C13.I7 (Fondul Next Tech), C13.I13 [Fondul regional pentru reziliență (FRA)], C14.I4 (Acțiuni speciale în domeniul competitivității), C15.I9 (Mecanismul de finanțare CHIP), C16.R1 (Strategia națională privind IA), C25.I3 (Fondul pentru centrul audiovizual), C31.I3 (Schema de subvenții pentru sprijinirea decarbonizării sectorului industrial și a lanțului valoric al surselor regenerabile de energie și al stocării acestora) și C32.I3 (Oportunități de angajare pentru lucrători în domeniul reconstrucției și al revitalizării socioeconomice a teritoriilor afectate de DANA). Din acest motiv, Spania a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(6)	Spania a explicat că 48 de măsuri au fost modificate pentru a pune în aplicare alternative mai bune care permit reducerea sarcinii administrative și simplificarea deciziei de punere în aplicare a Consiliului din 13 iulie 2021, îndeplinind, în același timp, obiectivele măsurilor respective. Este vorba despre măsurile C1.I1 (Zone cu emisii scăzute și transformarea transportului urban și metropolitan), C2.I1 (Programul de reabilitare pentru redresarea economică și socială în sectorul rezidențial), C2.I4 (Programul de regenerare și provocările demografice), C3.I4 [Planul de stimulare a durabilității și a competitivității în sectorul agricol și al creșterii animalelor (III): Investiții în agricultura de precizie, în eficiența energetică sau în economia circulară în sectorul agricol și al creșterii animalelor), C4.I1 (Digitalizarea și cunoașterea patrimoniului natural), C4.I2 (Conservarea biodiversității terestre și marine), C4.I3 (Refacerea ecosistemelor și a infrastructurii verzi), C4.I4 (Gestionarea durabilă a pădurilor), C5.I1 [Acțiuni de tratare, salubrizare, eficiență, economii, reutilizare și siguranță a infrastructurii (DSEAR)], C5.I2 (Refacerea ecosistemelor râurilor, a infrastructurii de tratare a apei și atenuarea riscului de inundații), C5.I3 [Tranziția digitală în sectorul apei (Asigurarea respectării legislației digitale în domeniul mediului) – Proiect strategic pentru redresare și transformare economică (PERTE) pentru digitalizarea utilizărilor apei], C5.I4 (Adaptarea liniei de coastă la schimbările climatice), C6.I2 (Programul privind rețeaua transeuropeană de transport, alte lucrări), C6.I3 (Intermodalitate și logistică), C6.I4 (Programul de sprijin pentru transportul durabil și digital), C7.I1 (Dezvoltarea energiei din surse regenerabile și stocarea energiei), C7.R3 (Dezvoltarea comunităților de energie), C10.I1 (Investiții în tranziția justă), C11.I3 (Transformarea digitală și modernizarea Ministerului Politicii Teritoriale și Memoriei Democratice, a Ministerului Transformării Digitale și Serviciilor Publice și a administrațiilor regionale și locale, precum și a Serviciului Național de Sănătate), C11.I4 (Planul de tranziție energetică în cadrul Administrației Generale de Stat), C12.I2 (Programul de stimulare a competitivității și a durabilității industriale), C12.I3 (Planul de sprijinire a punerii în aplicare a legislației privind deșeurile și de promovare a economiei circulare), C13.I1 (Antreprenoriat), C14.I1 (Transformarea modelului turistic în direcția durabilității), C15.I6 (Implementarea 5G: rețele, schimbări tehnologice și inovare), C17.I2 (Infrastructura de cercetare), C17.I5 (Transferul de cunoștințe), C17.I6 (Sănătate), C17.I7 (Mediu, schimbări climatice și energie), C17.I11 (Contribuție voluntară la ESA pentru FutureNav, Programul UE privind conectivitatea securizată și Programul european de lansare a provocărilor - European Launcher Challenge), C18.I2 (Campanii și acțiuni în domeniul sănătății publice), C18.I3 (Creșterea capacităților de răspuns la crizele sanitare), C18.I4 (Formarea profesioniștilor din domeniul sănătății și îmbunătățirea tratamentului pacienților cu boli rare), C18.I5 (Planul de raționalizare a consumului de produse farmaceutice și de promovare a durabilității, precum și de extindere a portofoliului de servicii genomice în sistemul național de sănătate), C18.I6 (Spațiul național al datelor privind sănătatea), C19.I2 (Transformarea digitală a educației), C19.I3 (Competențe digitale pentru ocuparea forței de muncă), C20.I2 (Transformarea digitală a formării profesionale), C21.I1 [Promovarea educației și a îngrijirii timpurii (ECEC)], C23.I1 (Ocuparea forței de muncă în rândul tinerilor), C23.I2 (Ocuparea forței de muncă în rândul femeilor și integrarea perspectivei de gen în politicile active în domeniul pieței forței de muncă), C24.I1 (Consolidarea competitivității industriilor culturale), C24.I2 (Stimularea culturii pe întreg teritoriul), C25.I1 (Programul pentru promovarea, modernizarea și digitalizarea sectorului audiovizual), C26.I2 (Tranziția ecologică a instalațiilor sportive), C31.I1 [Investiții care promovează autoconsumul (pe baza energiei din surse regenerabile și a stocării în spatele contorului)], C32.I1 (Mobilitatea și infrastructura ecologică și durabilă) și C32.I4 (Prevenirea și combaterea dezastrelor naturale: noua componentă spaniolă a „Atlantic Constellation” (ESCA+). Din acest motiv, Spania a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(7)	Spania a explicat că 30 de măsuri au fost modificate datorită existenței unor alternative mai bune pentru punerea în aplicare a măsurilor. Este vorba despre măsurile C3.I1 (Planul de sporire a eficienței și a durabilității irigațiilor), C3.I12 (Planul de sporire a eficienței și a durabilității irigațiilor), C7.I2 (Energia durabilă în insule), C9.I1 (Schema de sprijinire a hidrogenului din surse regenerabile, un proiect național), C11.R1 (Reforma pentru modernizarea și digitalizarea administrației), C12.I1 (Spații sectoriale ale datelor pentru digitalizarea sectoarelor și acțiuni de C&D&I), C13.I14 (Injecție de capital în ICO), C13.I15 (Injecție de capital în ICO), C15.I1 (Extinderea benzii largi ultrarapide), C15.I5 (Implementarea infrastructurii digitale transfrontaliere), C15.I7 (Securitate cibernetică: îmbunătățirea capacităților cetățenilor, ale IMM-urilor și ale profesioniștilor; îmbunătățirea ecosistemului sectorului), C15.I8 (PERTE Chip: îmbunătățirea ecosistemului științific și tehnologic. Creșterea capacităților de proiectare), C19.I1 (Competențe digitale transversale), C20.I3 (Extinderea ofertei și internaționalizarea formării profesionale), C21.I3 (Sprijin pentru elevii vulnerabili), C22.R2 (Modernizarea serviciilor sociale publice și oferirea unui nou cadru de reglementare pentru aceștia), C22.I1 (Planul de îngrijire și sprijin pe termen lung: dezinstituționalizare, echipamente și tehnologie), C22.I2 (Planul pentru modernizarea serviciilor sociale – Transformare tehnologică, inovare, formare și consolidarea serviciilor de îngrijire a copiilor), C22.I4 (Planul Spania vă protejează împotriva violenței împotriva femeilor), C22.I5 (Construirea, achiziționarea sau renovarea centrelor de primire pentru migranți și solicitanții de protecție internațională), C23.I3 (Noi competențe pentru tranziția verde, digitală și productivă), C23.I4 (Proiecte pentru reechilibrare și echitate), C25.I2 (PERTE „Noua economie a limbii”: Informații în limba spaniolă și în alte limbi oficiale), C28.I1 (Reduceri fiscale declarate pentru achiziționarea de vehicule electrice sau instalarea de stații de încărcare), C31.I2 (Schema de sprijinire a producției și a utilizării hidrogenului din surse regenerabile), C31.I5 [Investiții pentru sprijinirea decarbonizării industriale (granturi)], C31.I6 [Schema de subvenții pentru proiecte de decarbonizare (granturi)] și C31.I9 (Schema de sprijinire a tranziției verzi). În plus, Spania a identificat o alternativă mai bună, care este mai favorabilă pentru îndeplinirea obiectivelor Regulamentului privind MRR și a criteriilor de evaluare a planurilor de redresare și reziliență. Mai precis, Spania a propus înlocuirea unei măsuri (C28.R2, Reforma beneficiilor fiscale) care aborda o recomandare specifică fiecărei țări cu o nouă măsură (C8.R5, Intrarea în vigoare a legislației care contribuie la tranziția verde) și cu un nou jalon [402a, Publicarea studiilor de analiză a cheltuielilor din noul ciclu (2022-2026) în cadrul măsurii C29.R1 (Procesul de analiză și evaluare a cheltuielilor publice) care abordează două recomandări specifice fiecărei țări. Prin prezentarea unor măsuri de înlocuire care abordează un număr mai mare de recomandări specifice fiecărei țări, planul de redresare și reziliență asigură o mai bună acoperire a provocărilor identificate în recomandările relevante specifice fiecărei țări. În plus, înlocuirea unei măsuri cu două măsuri care abordează recomandările specifice fiecărei țări contribuie la planul de redresare și reziliență, reprezentând un răspuns mai cuprinzător și mai echilibrat în mod corespunzător la situația economică și socială a statului membru, asigurându-se că acesta contribuie într-o manieră adecvată la toți pilonii menționați la articolul 3 din Regulamentul privind MRR. Din acest motiv, Spania a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(8)	Spania a explicat că cinci măsuri nu mai sunt, în parte, realizabile din cauza constrângerilor legate de lanțul de aprovizionare și a unor dificultăți tehnice neprevăzute. Este vorba despre măsurile C13.I12 (Fondul ENISA pentru antreprenoriat și IMM-uri), C15.I3 (Vouchere pentru conectivitate pentru IMM-uri și persoane fizice), C26.I1 (Digitalizarea sectorului sportului), C32.I2 (Refacerea infrastructurii de apă, de mediu și agricole) și C32.I6 (Schema de sprijin ICO pentru întreprinderile afectate de schimbarea mediului tarifar mondial). Din acest motiv, Spania a solicitat modificarea măsurilor respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(9)	Spania a explicat că măsura C31.I4 (Investiții pentru sprijinirea infrastructurii rețelei de energie electrică) nu mai poate fi realizată în termenul prevăzut din cauza necesității de a urma proceduri de verificare mai lungi decât se planificase inițial. Din acest motiv, Spania a solicitat modificarea măsurii respective. Decizia de punere în aplicare a Consiliului din 13 iulie 2021 ar trebui să fie modificată în consecință.
(10)	În urma eliminării unei măsuri și a scăderii nivelului de punere în aplicare a 30 de măsuri în temeiul articolului 21 din Regulamentul (UE) 2021/241, Spania a solicitat utilizarea resurselor care au redevenit disponibile prin scăderea nivelului de punere în aplicare a acestora pentru a spori nivelul de punere în aplicare a 11 măsuri și adăugarea unei noi măsuri și a unui nou jalon]. Este vorba despre eliminarea măsurii C28.R2 și despre o scădere a nivelului de punere în aplicare a măsurilor C2.I2 (Programul de sprijinire a construirii de locuințe sociale de închiriat în clădiri eficiente din punct de vedere energetic), C3.I12 (Planul de sporire a eficienței și a durabilității irigațiilor), C2.I7 (Mecanismul de împrumut al ICO pentru promovarea locuințelor sociale), C9.I1 (Schema de sprijinire a hidrogenului din surse regenerabile, un proiect național), C12.I7 [Schema de sprijin pentru proiectele strategice din lanțul valoric al automobilelor electrice (împrumuturi)], C13.I3 (Digitalizare și inovare și schema de subvenții pentru digitalizarea întreprinderilor), C13.I7 (Fondul Next Tech), C13.I12 (Fondul ENISA pentru antreprenoriat și IMM-uri), C13.I13 [Fondul regional pentru reziliență (FRA)], C13.I15 (Injecție de capital în ICO), C14.I4 (Acțiuni speciale în domeniul competitivității), C15.I3 (Vouchere pentru conectivitate pentru IMM-uri și persoane fizice), C15.I7 (Securitatea cibernetică: îmbunătățirea capacităților cetățenilor, ale IMM-urilor și ale profesioniștilor; îmbunătățirea ecosistemului sectorului), C15.I8 (PERTE Chip: îmbunătățirea ecosistemului științific și tehnologic. Creșterea capacităților de proiectare), C15.I9 (Mecanismul de finanțare CHIP), C16.R1 (Strategia națională privind IA), C19.I1 (Competențe digitale transversale), C20.I3 (Extinderea ofertei și internaționalizarea formării profesionale), C21.I3 (Sprijin pentru elevii vulnerabili), C22.I2 (Planul pentru modernizarea serviciilor sociale – Transformare tehnologică, inovare, formare și consolidarea serviciilor de îngrijire a copiilor), C22.I5 (Construirea, achiziționarea sau renovarea centrelor de primire pentru migranți și solicitanții de protecție internațională), C23.I4 (Proiecte pentru reechilibrare și echitate), C25.I3 (Fondul pentru centrul audiovizual), C26.I1 (Digitalizarea sectorului sportului), C31.I3 (Schema de subvenții pentru sprijinirea decarbonizării sectorului industrial și a lanțului valoric al surselor regenerabile de energie și al stocării acestora), C31.I4 (Investiții pentru sprijinirea infrastructurii rețelei de energie electrică), C31.I5 [Investiții pentru sprijinirea decarbonizării industriale (granturi)], C32.I2 (Refacerea infrastructurii de apă, de mediu și agricole), C32.I3 (Oportunități de angajare pentru lucrători în domeniul reconstrucției și al revitalizării socioeconomice a teritoriilor afectate de DANA), C32.I6 (Schema de sprijin ICO pentru întreprinderile afectate de schimbarea mediului tarifar mondial), o creștere a nivelului de punere în aplicare a măsurilor C2.I1 (Programul de reabilitare pentru redresarea economică și socială în sectorul rezidențial), C3.I1 (Planul de sporire a eficienței și a durabilității irigațiilor), C12.I1 (Spații sectoriale ale datelor pentru digitalizarea sectoarelor și acțiuni de C&D&I), C13.I14 (Injecție de capital în ICO), C15.I1 (Extinderea benzii largi ultrarapide), C22.I1 (Planul de îngrijire și sprijin pe termen lung: dezinstituționalizare, echipamente și tehnologie), C25.I2 (PERTE „Noua economie a limbii”: Informații în limba spaniolă și în alte limbi oficiale), C28.I1 (Reduceri fiscale declarate pentru achiziționarea de vehicule electrice sau instalarea de stații de încărcare), C31.I2 (Schema de sprijinire a producției și a utilizării hidrogenului din surse regenerabile), C31.I6 [Schema de subvenții pentru proiectele de decarbonizare (granturi)] și C31.I9 (Schema de sprijinire a tranziției verzi), noua măsură C8.R5 (Intrarea în vigoare a legislației care contribuie la tranziția verde) și noul jalon 402a [Publicarea studiilor de analiză a cheltuielilor din noul ciclu (2022-2026)]. Pe această bază, Spania a solicitat adăugarea unei noi măsuri și a unui nou jalon, precum și creșterea nivelului de punere în aplicare a 11 măsuri. Decizia de punere în aplicare a Consiliului din 13 iulie 2021 ar trebui să fie modificată în consecință.
Distribuția jaloanelor și a țintelor
(11)	Distribuția jaloanelor și a țintelor în tranșe ar trebui să fie modificată pentru a se ține seama de modificările aduse planului de redresare și reziliență și de calendarul orientativ prezentat de Spania.
Evaluarea Comisiei
(12)	Comisia a evaluat planul de redresare și reziliență modificat în raport cu criteriile de evaluare prevăzute la articolul 19 alineatul (3) din Regulamentul (UE) 2021/241.
(13)	Comisia consideră că modificările prezentate de Spania nu afectează evaluarea pozitivă a planului de redresare și reziliență formulată în Decizia de punere în aplicare a Consiliului din 13 iulie 2021 în ceea ce privește relevanța, eficacitatea, eficiența și coerența planului de redresare și reziliență în raport cu criteriile de evaluare prevăzute la articolul 19 alineatul (3) literele (a), (b), (c), (d),(da), (db), (g), (j) și (k) din Regulamentul (UE) 2021/241.
Contribuția la tranziția verde, inclusiv la biodiversitate
(14)	În conformitate cu articolul 19 alineatul (3) litera (e) din Regulamentul (UE) 2021/241 și cu criteriul 2.5 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția verde, inclusiv la biodiversitate, sau la abordarea provocărilor generate de această tranziție. Suma aferentă măsurilor de sprijinire a obiectivelor climatice reprezintă 37.277 % din alocarea totală a PNRR modificat și 90.974 % din costurile totale estimate ale măsurilor din capitolul privind REPowerEU, calculate în conformitate cu metodologia prevăzută în anexa VI la Regulamentul (UE) 2021/241. În conformitate cu articolul 17 din Regulamentul (UE) 2021/241, planul de redresare și reziliență modificat este în concordanță cu informațiile incluse în Planul național privind energia și clima pentru perioada 2021-2030.
(15)	În linii generale, conținutul în materie de marcare climatică al anumitor măsuri a înregistrat o creștere a nivelului de ambiție și a costurilor aferente, în timp ce alte măsuri au înregistrat o scădere a nivelului lor de ambiție. În total, modificările aduse planului de redresare și reziliență al Spaniei implică un sold net al contribuției globale la obiectivul climatic al planului de redresare și reziliență care rămâne stabil, situându-se la 37,277 %. Se preconizează că măsurile incluse în plan vor reduce emisiile de gaze cu efect de seră și vor facilita utilizarea pe scară largă a energiei din surse regenerabile, contribuind astfel la atingerea obiectivelor climatice pentru 2030 și a obiectivului Uniunii de a atinge neutralitatea climatică până în 2050.
Contribuția la tranziția digitală
(16)	În conformitate cu articolul 19 alineatul (3) litera (f) din Regulamentul (UE) 2021/241 și cu criteriul 2.6 din anexa V la acesta, planul de redresare și reziliență modificat conține măsuri care contribuie în mare măsură (nota A) la tranziția digitală sau la abordarea provocărilor generate de aceasta. Suma aferentă măsurilor de sprijinire a obiectivelor digitale reprezintă 22,578 % din suma totală alocată planului de redresare și reziliență modificat, calculată în conformitate cu metodologia din anexa VII la regulamentul menționat.
(17)	În ansamblu, ținând seama de creșterea costurilor și a nivelului de ambiție aferente unor măsuri cu marcare digitală, precum și de scăderea aferentă altor măsuri similare, modificările aduse planului de redresare și reziliență al Spaniei determină o creștere netă cu 1,061 puncte procentuale a contribuției totale la obiectivul digital al planului, de la 21,517 % la 22,578 %. Planul de redresare și reziliență modificat continuă să contribuie în mod semnificativ la tranziția digitală, inclusiv prin creșterea gradului de digitalizare a administrației publice și a întreprinderilor, precum și prin creșterea numărului de servicii digitale pentru cetățeni și întreprinderi.
Monitorizare și punere în aplicare
(18)	În conformitate cu articolul 19 alineatul (3) litera (h) din Regulamentul (UE) 2021/241 și cu criteriul 2.8 din anexa V la acesta, măsurile propuse în planul de redresare și reziliență modificat sunt adecvate (nota A) pentru a asigura monitorizarea și implementarea eficace a planului, inclusiv a calendarului, a jaloanelor și a țintelor preconizate, precum și a indicatorilor aferenți.
(19)	Pe lângă dispozițiile care au fost considerate adecvate în trecut, Spania a adoptat dispoziții juridice suplimentare pentru a asigura buna gestiune financiară și eficiența din punctul de vedere al costurilor a resurselor primite. În special, în cazul în care cheltuielile eligibile finale pentru anumite proiecte finanțate prin cheltuielile aferente granturilor la nivel național, regional sau local sunt mai mici decât suma acordată inițial, sumele disponibile rezultate se realocă în cadrul aceluiași domeniu de politică al componentei relevante, în conformitate cu cerințele de marcare aplicabile.
Stabilirea costurilor
(20)	În conformitate cu articolul 19 alineatul (3) litera (i) din Regulamentul (UE) 2021/241 și cu criteriul 2.9 din anexa V la acesta, justificarea furnizată în planul de redresare și reziliență modificat cu privire la costurile totale estimate ale planului de redresare și reziliență este, într-o măsură moderată nota B, rezonabilă și plauzibilă, respectă principiul eficienței costurilor și este proporțională cu impactul economic și social național preconizat.
(21)	Cuantumul costului total estimat al planului de redresare și reziliență modificat este în concordanță cu natura și tipul reformelor și investițiilor avute în vedere. Prin urmare, estimările costului pentru majoritatea măsurilor din planul de redresare și reziliență modificat sunt considerate rezonabile și plauzibile. Spania a furnizat suficiente informații și dovezi în sprijinul faptului că cuantumul costului total estimat nu face obiectul unei finanțări existente sau planificate din partea Uniunii. În fine, cuantumul costului total estimat al planului de redresare și reziliență modificat respectă principiul eficienței costurilor și este proporțional cu impactul economic și social național preconizat. Prin urmare, nota B este justificată pentru planul de redresare și reziliență modificat.
Evaluarea pozitivă
(22)	În urma evaluării pozitive de către Comisie a planului de redresare și reziliență modificat, prin care s-a constatat că planul de redresare și reziliență îndeplinește în mod satisfăcător criteriile de evaluare prevăzute în Regulamentul (UE) 2021/241, în conformitate cu articolul 20 alineatul (2) din regulamentul respectiv și cu anexa V la acesta, ar trebui stabilite reformele și proiectele de investiții necesare pentru implementarea planului de redresare și reziliență modificat, jaloanele, țintele și indicatorii relevanți, precum și cuantumul pus la dispoziție de Uniune pentru punerea în aplicare a planului de redresare și reziliență modificat.
Contribuția financiară
(23)	Costurile totale estimate ale planului de redresare și reziliență modificat al Spaniei sunt de 101 318 408 928 EUR. Întrucât cuantumul costului total estimat al planului de redresare și reziliență modificat este mai mare decât contribuția financiară maximă actualizată disponibilă pentru Spania, contribuția financiară stabilită în conformitate cu articolul 4a din Regulamentul (UE) 2021/1755 al Parlamentului European și al Consiliului[footnoteRef:12], cu articolul 20 alineatul (4) și cu articolul 21a alineatul (6) din Regulamentul (UE) 2021/241 care este alocată planului de redresare și reziliență modificat al Spaniei ar trebui să fie egală cu 79 854 183 024 EUR. Prin urmare, contribuția financiară pusă la dispoziția Spaniei rămâne neschimbată. [12: 	Regulamentul (UE) 2021/1755 al Parlamentului European și al Consiliului din 6 octombrie 2021 de înființare a rezervei de ajustare la Brexit (JO L 357, 8.10.2021, p. 1, ELI: http://data.europa.eu/eli/reg/2021/1755/oj).] 

Împrumuturi
(24)	Pentru a sprijini reformele și investițiile suplimentare, un sprijin sub formă de împrumut în valoare totală de 83 160 060 000 EUR a fost pus la dispoziția Spaniei prin Decizia de punere în aplicare a Consiliului din 17 octombrie 2023. În urma eliminării măsurii C3.I12 (Planul de sporire a eficienței și a durabilității irigațiilor) și a scăderii nivelului de punere în aplicare a măsurii C2.I7 (Mecanismul de împrumut al ICO pentru promovarea locuințelor sociale), C12.I7 [Schema de sprijin pentru proiectele strategice din lanțul valoric al automobilelor electrice (împrumuturi)], C13.I7 (Fondul Next Tech), C13.I12 (Fondul ENISA pentru antreprenoriat și IMM-uri), C13.I13 [Fondul regional pentru reziliență (FRA)], C13.I15 (Injecție de capital în ICO), C15.I9 (Mecanismul de finanțare CHIP) și C25.I3 (Fondul pentru centrul audiovizual) în temeiul articolului 21 din Regulamentul 2021/241, Spania nu a solicitat utilizarea resurselor de împrumut eliberate pentru a sprijini noi măsuri sau pentru a crește nivelul de punere în aplicare a măsurilor existente în cadrul planului de redresare și reziliență. Cuantumul costurilor estimate totale aferente planului de redresare și reziliență este mai mic decât contribuția financiară combinată disponibilă pentru Spania și decât sprijinul sub formă de împrumut care a fost pus la dispoziția Spaniei prin Decizia de punere în aplicare a Consiliului din 17 octombrie 2023. Prin urmare, sprijinul total sub formă de împrumut pus la dispoziția Spaniei ar trebui redus la 21 448 689 929 EUR.
(25)	Valoarea contribuției financiare pentru Spania ar trebui stabilită în prezenta decizie, în conformitate cu articolul 20 din Regulamentul (UE) 2021/241. Cu toate acestea, în temeiul Deciziei de punere în aplicare a Comisiei din 3 august 2026 privind reducerea cuantumului celei de a cincea tranșe a sprijinului nerambursabil acordat Spaniei, adoptată în conformitate cu articolul 24 alineatul (8) din Regulamentul (UE) 2021/241, contribuția financiară a fost redusă cu 197 971 828 EUR, iar Spania nu poate solicita Comisiei plata acesteia.
(26)	Decizia de punere în aplicare a Consiliului din 13 iulie 2021 ar trebui să fie modificată în consecință. Din motive de claritate, anexa la Decizia de punere în aplicare a Consiliului din 13 iulie 2021 ar trebui să fie înlocuită în întregime.
(27)	Prezenta decizie nu ar trebui să aducă atingere rezultatului niciuneia dintre procedurile legate de acordarea de fonduri ale Uniunii în cadrul oricărui alt program al Uniunii în afară de cel prevăzut de mecanism sau procedurilor legate de denaturări ale funcționării pieței interne care ar putea fi inițiate, în special în temeiul articolelor 107 și 108 din tratat. Decizia nu prevalează asupra cerinței ca statele membre să notifice Comisiei potențialele ajutoare de stat în temeiul articolului 108 din tratat,
ADOPTĂ PREZENTA DECIZIE: 
Articolul 1 
Aprobarea evaluării planului de redresare și reziliență
Se aprobă evaluarea planului de redresare și reziliență modificat al Spaniei pe baza criteriilor prevăzute la articolul 19 alineatul (3) din Regulamentul (UE) 2021/241. 
Articolul 2 
Modificări
Decizia de punere în aplicare a Consiliului din 13 iulie 2021 de aprobare a evaluării planului de redresare și reziliență al Spaniei se modifică după cum urmează: 
(1) La articolul 2a, alineatul (1) se înlocuiește cu următorul text:
„(1) Uniunea pune la dispoziția Spaniei un împrumut de maximum 21 448 689 929 EUR.”;
(2) Anexa se înlocuiește cu textul prevăzut în anexa la prezenta decizie.
Articolul 3 
Destinatar
Prezenta decizie se adresează Regatului Spaniei.
Adoptată la Bruxelles,
	Pentru Consiliu
	Președintele

